EkBass/fiwiki-20250220-pages-articles huggingface dataset:
Ovonramwen

Ovonramwen (k. 1914) oli viimeinen itsenäisen Beninin kuningaskunnan hallitsija eli oba vuosina 1888–1897. Britit kukistivat hänet ja Beninin vuonna 1897. Ovonramwen karkotettiin Calabariin, jossa hän sittemmin kuoli. ==Elämäkerta== Ovonramwenista tuli Beninin oba eli kuningas vuonna 1888 aikana, jona britit laajensivat siirtomaaimperiumiaan alueella. Hänen valtaannousuaan edelsi Ovonramwenin isän Oba Adolon kuolema ja verinen kamppailu hänen seuraajastaan. Ovonramwen voitti tämän kamppailun tappamalla kilpailijansa. Pian Ovonramwenin noustua valtaistuimelle britit alkoivat uhata maata ja kuningaskunnan rajat pienenivät. Vuonna 1892 britit ja Benin solmivat sopimuksen, jolla Beninistä tuli brittien protektoraatti. Ovonramwen kuitenkin omalta osaltaan jätti sopimuksen paljolti huomiotta. Britit laajensivat edelleen siirtomaavaltaansa eri keinoin paikallisten hallitsijoiden kustannuksella ja vuoteen 1895 mennessä Benin oli alueen ainut vielä itsenäinen maa. Beninin asukkaat harjoittivat ihmisuhreja perinteisissä seremonioissaan, mikä toimi syynä brittien väliintuloon maan sisäisissä asioissa. Tammikuussa 1897 brittiläinen konsulikenraali matkusti Benin Cityyn vaatien maan alistumista siirtomaavaltaan. Tästä kieltäydyttiin ja pian myös pieni brittiseurue surmattiin. Surman tekijöinä olivat todennäköisesti Ovonramwenin paikalliset vastustajat. Seurasi sota ja britit lähettivät maahan 1 500 miehen vahvuisen sotajoukon. Ovonramwen ei pystynyt puolustamaan Benin Cityä ja vetäytyi maan maaseudulle tehden edelleen vastarintaa. Lopulta hän kuitenkin antautui saman vuoden elokuussa. Ovonramwen karkotettiin Calabariin nykyisen Nigerian kaakkoisosaan. Britit nostivat obaksi Ovonramwenin pojan Aiguobasinmwinin, jolla oli kuitenkin enää lähinnä seremoniallinen rooli kuninkaana. ==Lähteet== Luokka:1800-luvulla syntyneet Luokka:Vuonna 1914 kuolleet Luokka:Kuninkaat
Organisaatioteoriat

Organisaatioteorioita eli organisaatioajattelun paradigmoja on mahdollista jäsentää ja luokitella eri tavoin. Niitä voidaan esimerkiksi luokitella ajallisen kehityksen, teoreettisen painopisteen ja metodologisen painopisteen mukaan.Harisalo Risto (2009) Organisaatioteoriat. Tampereen Yliopistopaino Oy. == Ajallisen kehityksen mukaan luokitellut organisaatioteoriat == Ajallinen kehitys on suosituimpia tapoja luokitella organisaatioteorioita. Tähän liittyy kuitenkin joitakin ongelmia kuten teorian synnyn ja kehityksen ajankohdan määrittäminen. Aika-käsitteestä voi myös saada vaikutelman, että organisaatioteorian kehityksessä on kysymys normaalitilan ja paradigmakriisin jatkuvasta vuorottelusta, jossa uusi teoria korvaa vanhan. Käytännössä kuitenkin johtavat teoriat elävät rinnakkain. Ajallisen kehityksen mukaan luokitellut teoriat ovat: * tieteellinen liikkeenjohto 1910 - (scientific management) * klassinen organisaatioteoria 1915– (classical theory) * ihmissuhteiden koulukunta 1920– (human relations) * organisaatioiden rakenneteoria 1920– (structuralism) * päätösteoria 1950– (decision making) * järjestelmäteoria 1950– (system theory) * valtateoria 1960– (theory of power) * kontingenssiteoria 1965– (contingency theory) * strateginen johtaminen 1970– (strategic management) * teoria organisaatiokulttuureista 1980– (organizational culture) * innovaatioteoria 1990– (theory of innovation) == Teoreettisen painopisteen mukaan luokitellut organisaatioteoriat == Lee Boman ja Terrence Deal ovat kirjassaan Reframing Organizations kuvanneet neljä teoreettista painopistettä, jotka ovat: * rakennekehys * henkisten voimavarojen kehys * poliittinen kehys * symbolinen kehys == Metodologisen painopisteen mukaan luokitellut organisaatioteoriat == Metodologisessa painopisteessä on keskitytty organisaatioteoreetikoihin teorioiden sijaan. * esimoderni organisaatioanalyysi (Adam Smith, Karl Marx, Emil Durkheim) * moderni organisaatioanalyysi (Ludwig von Bertalanffy, Kenneth E. Boulding) * symbolis-tulkinnallinen organisaatioanalyysi (Philip Selznick, Erwing Goffman) * jälkimoderni organisaatioanalyysi (Michel Foucault, Jean Baudrillard) == Lähteet == Luokka:Johtaminen Luokka:Operaatioanalyysi
Mirambo

Mirambo oli nyamweziheimopäällikkö, joka laajensi alun perin pienen heimonsa vaikutusvaltaa muodostaen lopulta merkittävän voimatekijän nykyisen Tansanian alueella ja hallitsi alueen kauppareittejä. Mirambon luoma valtio ei kuitenkaan kestänyt hänen kuolemaansa syöpään vuonna 1884. ==Elämäkerta== Mirambo syntyi noin vuoden 1840 paikkeilla ja hänen isänsä kuoltua joskus vuoden 1850 jälkeen hän peri pienen Urambo-nimisen nyamweziheimon johtajuuden. Mirambon nimi juontaa ruumiita tarkoittavasta sanasta, mikä puolestaan viittaa hänen myöhemmin johtamiinsa rugaruga-sotajoukkoihinsa. Heimon päällikkönä hän aloitti muiden heimojen alistamisen omaksuen zulujen käyttämiä sotilastaktiikoita, joita toivat alueelle Etelä-Afrikasta lähtöisin olleet ngunisoturit. 1860-luvulle tultaessa Mirambo johti suurinta nyamwezivaltiota. Muut nyamweziheimot pyrkivät Mirambon uhan takia liittoutumaan Sansibarin sulttaanikunnan arabikauppiaiden kanssa. Mirambon valloitushaluja ajoi etenkin tarve hallita alueen kauppareittejä. Norsunluun ja kumin tuotantoalueet muuttivat entistä syvemmälle sisämaahan sitä mukaa, kun ne kulutettiin paikallisesti loppuun. Uudeksi tulonlähteeksi muodostui näin kauppareittien hallinta ja niillä kulkevan tavaran kuljetuksesta alueiden läpi perittävät maksut. Mirambon hallitseman alueen naapurissa asui Unyanyembe-niminen heimo, jonka alueilla sijaitsi Tabora-niminen swahilikauppiaiden asutuskeskus. 1870-luvun alkupuolella Mirambo aloitti sodan tavoitteenaan pakottaa Taboran kauppiaat asettumaan omalle alueelleen. Mirambon sota häiritsi myös alueen kauppareittejä, joiden kautta kulki etenkin norsunluuta sisämaasta Sansibarille. Sansibarin sulttaani Bargash bin Said oli riippuvainen norsunluukaupasta kerätyistä tulleista. Vuonna 1875 Bargash lähetti Tiramboon kalliiksi tulleen sotilasretkunnan tarkoituksenaan palauttaa rauha alueelle. Vuonna 1896 Mirambo ja sulttaani solmivatkin rauhan, jolla Tirambo jäi paikalleen ja sulttaani tunnusti Mirambon hallitsemat alueet sisämaassa. Sansibarin kanssa solmitun sopimuksen jälkeen Mirambo keskittyi valtaamaan alueita Unyanyemben pohjoispuolella sekä Victoriajärvestä ja Karagwesta etelään. Samalla hän suojeli alueen kauppaa, joka oli myös hänen tärkein tulonlähteensä. Mirambon johtama valtio houkutteli eurooppalaisia matkailijoita, kuten Henry Morton Stanleyn, joka kuvaili Miramboa ”Afrikan Napoleoniksi”. Kuitenkin vuonna 1880 Mirambon hallitsemalla alueella surmattiin kaksi brittiä, mikä käänsi Sansibarissa kasvavan vaikutusvallan omanneen Yhdistyneen kuningaskunnan mielipiteen lopulta Miramboa vastaan, ja brittien takia Sansibar alkoi tukea Mirambon vihollisia. Mirambo itse kuoli kurkkusyöpään vuonna 1884, ja hänen johtamansa maa hajosi pian hänen kuolemansa jälkeen. Nyamwezien asuttamat alueet päätyivät lopulta osaksi Saksan Itä-Afrikkaa. ==Lähteet== Luokka:Afrikkalaiset sotaherrat Luokka:Hallitsijat Luokka:Syntymävuosi tuntematon Luokka:Vuonna 1884 kuolleet
Chile kesäolympialaisissa 1896

Chile osallistui Ateenan kesäolympialaisiin 1896 yhden urheilijan joukkueella. Ainoa urheilija oli juoksija Luis Subercaseaux, joka osallistui 100 metrin, 400 metrin ja 800 metrin kilpailuihin. Hänen tuloksensa ei ole tiedossa, sillä vain mitaleille selviytyneiden urheilijoiden ajat tilastoitiin. Chile oli ainoa Etelä-Amerikan maa, joka osallistui ensimmäisiin nykyaikaisiin olympialaisiin. ==Lähteet== Kesäolympialaisissa 1896 Luokka:Valtiot kesäolympialaisissa 1896
Italia kesäolympialaisissa 1896

Italia osallistui Ateenan olympialaisiin 1896 yhden urheilijan joukkueella. Ainoa urheilija oli ammuntaan osallistunut Giuseppe Rivabella, joka osallistui 200 metrin sotilaskivääri -kilpailuun. Hän ei päässyt kilpailussa mitaleille, eikä hänen tuloksensa ole tiedossa. ==Lähteet== Luokka:Italia olympialaisissa Luokka:Valtiot kesäolympialaisissa 1896
Dark Sky Island

Dark Sky Island on irlantilaislaulaja Enyan kahdeksas studioalbumi, joka julkaistiin 22. marraskuuta 2015. Enyan edellisen albumin, And Winter Came..., jälkeen Enya vetäytyi tauolle ja palasi studioille vuonna 2012 nauhoittamaan Dark Sky Islandia. Albumin on tuottanut Nicky Ryan ja kaikki kappaleiden sanat on kirjoittanut Ryanin puoliso Roma Ryan. Sävellykset ovat Enyan.http://www.warnermusic.fi/2015/10/enya-julkaisee-uuden-albumin- marraskuussa/ Albumi debytoi Suomen virallisen listan sijalla 23. == Kappaleet == # # # # # # # # # # # === Deluxe edition bonuskappaleet === # * # # == Arvostelut == * Metacritic: 78/100Metacritic: Reviews for Dark Sky Island by Enya * AllMusic: AllMusic review * The Guardian: The Guardian: Album review == Lähteet == Luokka:Vuoden 2015 albumit Luokka:Enyan albumit
Itävalta kesäolympialaisissa 1896

Itävalta osallistui Ateenan olympialaisiin 1896 kolmen urheilijan joukkueella. Itävalta voitti olympialaisissa kaksi kultaa, yhden hopean ja kaksi pronssia, jolla sijoittui mitalitaulukossa seitsemänneksi. Mitaleista kolme voitti Adolf Schmal. ==Joukkue== === Pyöräily=== Urheilija Laji Aika Sijoitus Adolf Schmal Aika-ajo 26.0 Pronssia 10 km Ei tiedossa Pronssia 100 km DNF - 12 tunnin ajo 314,997 km Kultaa === Miekkailu=== Urheilija Laji Voitot Tappiot Sijoitus Adolf Schmal Säilä 26.0 1 3 4. === Uinti=== Urheilija Laji Aika Sijoitus Otto Herschmann 100 m vapaa 1:22.8 Hopeaa Paul Neumann 500 m vapaa 8:12.6 Kultaa 1 200 metriä vapaa DNF ==Lähteet== Luokka:Itävalta olympialaisissa Luokka:Valtiot kesäolympialaisissa 1896
Veronica Rehn-Kivi

Veronica Elisabeth Rehn-Kivi (o.s. Rehn, s. 10. helmikuuta 1956 Helsinki) on suomalainen poliitikko ja entinen kansanedustaja. == Poliittinen toiminta == Rehn-Kivi on toiminut Suomen ruotsalaisen kansanpuolueen kunnallispoliitikkona Kauniaisissa vuodesta 1996 lähtien. Hän on sekä kaupunginvaltuuston että kaupunginhallituksen jäsen. Vuoden 2015 eduskuntavaaleissa hän jäi Uudenmaan vaalipiirissä ensimmäiselle varasijalle, mutta nousi eduskuntaan Carl Haglundin paikalle tämän siirryttyä muihin tehtäviin. Vuoden 2019 eduskuntavaaleissa Rehn-Kivi sai 5 660 ääntä ja tuli valituksi jatkokaudelle eduskuntaan.Ehdokkaat Vuoden 2023 eduskuntavaaleissa Rehn-Kivi ei asettunut ehdolle. Hän kertoi keskittyvänsä tehtäviinsä Kauniaisten kunnanvaltuustossa ja Länsi-Uudenmaan hyvinvointialueen valtuustossa. == Yksityiselämä == Koulutukseltaan Rehn-Kivi on arkkitehti ja toiminut Espoon rakennusvalvontapäällikkönä. Hän on naimisissa ja hänellä on kolme lasta. Veronica Rehn-Kiven vanhemmat ovat ministeri Elisabeth Rehn ja yrittäjä Ove Rehn.Ensimmäinen päivä eduskunnassa – uusi kansanedustaja Rehn-Kivi kasvoi vaikuttajaperheessä MTV 6.9.2016. Viitattu 20.4.2019. == Lähteet == == Aiheesta muualla == * Veronica Rehn-Kiven kotisivut Luokka:Kansanedustajat Luokka:Kauniaisten kaupunginvaltuutetut Luokka:Suomen ruotsalaisen kansanpuolueen poliitikot Luokka:Uudenmaan vaalipiiri Luokka:Suomalaiset arkkitehdit Luokka:Vuonna 1956 syntyneet Luokka:Elävät henkilöt Luokka:Länsi- Uudenmaan aluevaltuutetut
Crying Lightning

Crying Lightning on englantilaisen indie rock -yhtye Arctic Monkeysin kappale. Se julkaistiin ensimmäisenä singlenä yhtyeen kolmannelta albumilta Humbug, nousten Britannian singlelistan sijalle 12 heinäkuussa 2009. == Musiikkivideo == Richard Ayoaden ohjaama musiikkivideo esitettiin ensimmäistä kertaa Channel 4 -kanavalla 24. heinäkuuta 2009. Videossa yhtye esittää kappaleen veneessä, joka kulkee myrskyisessä meressä. Lyhyen välisoiton aikana vedestä kohoaa Alex Turneria esittävä valtava hahmo. Vene kulkee Turnerin jalkojen välistä kun hän polvistuu, jonka jälkeen muut yhtyeen jäsenet (Helders, Cook ja O'Malley) myös kohoavat vedestä. == Kappaleet == # # # == Lähteet == Luokka:Vuoden 2009 kappaleet Luokka:Arctic Monkeysin kappaleet
Biograafilehti

Biograafilehti oli Helsingissä vuonna 1915 ilmestynyt elokuvalehti. Arvid Lindforsin suomen- ja ruotsinkielisinä rinnakkaispainoksina toimittama Biograafilehti–Biograftidning oli Suomen ensimmäinen säännöllisesti ilmestynyt elokuvalehti. Sen edeltäjä oli kahtena suomen- ja ruotsinkielisenä näytenumerona vuonna 1910 ilmestynyt Bio. Lehden kustantajina toimivat helsinkiläiset elokuvateatterit, joiden kävijöille sitä jaettiin ilmaiseksi. Biograafilehden keskeistä sisältöä olivat elokuvien juoniselostukset ja mainokset. Se tarjosi myös viihteellistä luettavaa, pikku-uutisia, elokuvaan liittyviä artikkeleita sekä kotimaista elokuvatuotantoa käsitteleviä haastatteluja. Biograafilehti ilmestyi kerran viikossa helmikuusta toukokuuhun vuonna 1915. Sen suunniteltu jatkaminen syyssesongin käynnistyessä ei toteutunut. Seuraavana vuonna Lindfors toimitti Bio-nimistä suomen- ja ruotsinkielistä elokuvalehteä, joka sisälsi myös venäjänkieliset ohjelmatiedot. Tämäkin lehti jäi lyhytikäiseksi. ==Lähteet== ==Aiheesta muualla== * Bio (1910) digitoituna kansalliskirjastossa * Biograafilehti digitoituna kansalliskirjastossa * Biograftidning digitoituna kansalliskirjastossa * Bio (1916) digitoituna kansalliskirjastossa Luokka:Helsingin media Luokka:Ilmestymästä lakanneet suomalaiset aikakauslehdet Luokka:Suomalaiset elokuvalehdet
Aardonyx

Aardonyx (nimen merkitys: ”maakynsi”) oli prosauropodeihin kuulunut kasvinsyöjädinosaurus. Se eli varhaisjurakaudella 200–190 miljoonaa vuotta sitten. Aardonyxin fossiileja on löydetty Etelä-Afrikasta. Aardonyx on kävellyt pääasiassa kahdella jalalla, mutta se on pystynyt kävelemään myös kaikilla neljällä jalalla. == Fossiilit == Aardonyxista on löydetty osittaisia jäänteitä, joihin kuuluu selkänikama, kylkiluita, hartiavyön osia, etu- ja takaraajoja, lonkkaluun osia ja osittainen kallo. Näiden jäänteiden on varmistettu tulleen kahdelta nuorelta yksilöltä. Näillä yksilöillä ei ole ollut kuollessaan ikää kymmentä vuotta enempää, ja ne ovat ehkä olleet osa suurempaa ryhmää. Niiden tarkka kuolinsyy on selvittämätön. Syynä on saattanut olla hukkuminen tulvassa. == Koko == Aardonyxin pituus oli kuusi metriä. Löydetyt yksilöt ovat olleet epäkypsiä, joten aikuiset ovat saattaneet olla paljon suurempia, todennäköisesti yli kymmenen metriä pitkiä. == Lähteet == Luokka:Prosauropodit
Cajicá

Cajicá on Kolumbian kunta, joka sijaitsee Cundinamarcan departementissa Andeilla. Se sijaitsee 39 kilometriä Bogotán pohjoisosasta. Lähellä sijaitsevia kuntia ovat Zipaquira, Chía, Sopó ja Tabio. Cajicá perustettiin vuonna 1598. Cajicáa ravisteli voimakas maanjäristys vuonna 1785. Cajicán nimen alkuperä viittaa muisca-kansan kieleen ja sen on sanottu liittyvän aitaukseen ja kivilinnoitukseen. Cajiássa oli vuoden 2005 väestönlaskennan mukaan 44 721 asukasta, joista enemmistö on naisia. Valtaosa Cajicán asukkaista kuuluu alle 40-vuotiaita edustavien ikäryhmään. Cajicán talous koostuu maataloudesta ja kasvavasta palveusektorista. == Ilmasto == Cajicá kuuluu lauhkean ilmaston vyöhykkeeseen. Vuosittainen keskilämpötila on 14 astetta. Sateet ovat runsaita ympäri vuoden. Vuosittainen sademäärä on 830 millimetriä. == Nähtävyydet == vasen|pienoiskuva|Cajicán keskusaukio Cajicássa sijaitsee Montepincion luonnonsuojelualue ja historiallinen San Gabrielin pappisseminaari. == Lähteet == == Aiheesta muualla == * Turismo en Cajicá Cundinamarca Luokka:Cundinamarcan kunnat
Cota

Cota on Kolumbian kunta, joka sijaitsee Cundinamarcan departementissa Andeilla. Se sijaitsee 26 kilometriä Bogotán koillisosasta. Lähellä sijaitsevia kuntia ovat Chía, Funza ja Tenjo. Cotassa oli vuoden 2009 laskelmien mukaan 21 873 asukasta, joista enemmistö oli alle 40-vuotiaita. Vuonna 2005 Cotassa laskettiin olevan naispuolisia asukkaita 51 % ja miespuolisia asukkaita 49 %. Cotan nimen alkuperä viittaa muisca-kansan kieleen ja nimen alkuperä liittyy kihariin hiuksiin. Cota perustettiin 29. marraskuuta 1604. Cotan keskuspuiston kahdeksankulmainen muoto on saanut innoituksensa Pariisin Place Charles de Gaullen pyöreästä aukiosta. == Talous == Cotan pääelinkeino on maa- ja karjatalous. Siellä viljellään paljon esimerkiksi salaattia ja kaalia. Moni elättää itsensä myös myyntitöillä. == Ilmasto == Cota kuuluu lauhkean ilmaston vyöhykkeeseen. Vuosittainen keskilämpötila on 13,7 astetta. Vuosittainen sademäärä on 816 millimetriä. == Väestö == Cotassa asuu paljon alkuperäiskansaan kuuluvaa väestöä. Vuoden 2005 väestölaskennan mukaan Cotassa asui 2 410 muisca-kansaan kuuluvaa ihmistä. == Nähtävyydet == Cotassa on useita luonnonsuojelualueita, puistoja ja myös terveyskylpylöitä. == Lähteet == Luokka:Cundinamarcan kunnat
Venäjän–Turkin sota (1676–1681)

Venäjän–Turkin sota 1676–1681 oli ensimmäinen laajamittainen sota, jonka Venäjä ja Osmanien valtakunta kävivät keskenään. Krimin kaanikunta osallistui sotaan turkkilaisten puolella. Lisäksi Ukrainan kasakoita taisteli molemmilla puolilla. Petro Dorošenkon kasakkahetmanaatti tuki turkkilaisia, kun turkkilaisia vastustaneet kasakat valitsivat uudeksi hetmanikseen Ivan Samoilovytšin ja liittyivät sotaan venäläisten puolelle. Sota keskittyi taisteluksi Tšigirin kaupungissa olleen linnoituksen hallinnasta ja molemmat osapuolet valtasivat kaupungin toisiltaan useita kertoja. Sota jäi ratkaisemattomaksi ja päättyi 3. tammikuuta 1681 allekirjoitettuun Bahtšisarain rauhaan, jossa osapuolet sopivat 20 vuotta kestävästä aselevosta. Sopimuksesta huolimatta Venäjä liittyi Pyhä liigana tunnettuun Osmanien valtakuntaa vastaan sotineeseen liittoutumaan viisi vuotta myöhemmin. == Katso myös == * Astrahanin sotaretki - edellinen Venäjän ja Osmanien valtakunnan välinen sota * Venäjän–Turkin sota (1686–1700) - seuraava valtakuntien välinen sota == Lähteet == Luokka:Osmanien valtakunnan sodat Luokka:Venäjän sodat Luokka:Krimin kaanikunta Luokka:Kasakat Luokka:Ukrainan sodat
Schildtin lukio

Schildtin lukio on Jyväskylässä toimiva lukio ja erikoislukio. Vuonna 2018 lukiossa opiskeli opetushallinnon mukaan 1 149 opiskelijaa, ja se oli opiskelijamäärällä mitattuna Suomen 3. suurin lukio Tikkurilan lukion (1 338 opiskelijaa) ja Jyväskylän Lyseon lukion (1 161) jälkeen. Lukion toiminnasta vastaa 12 keskisuomalaisen kunnan yhteisesti omistama Jyväskylän koulutuskuntayhtymä Gradia. Lukio syntyi vuoden 2015 alussa, kun Cygnaeus- lukio ja Voionmaan lukio yhdistyivät Schildtin lukioksi. Syksyllä 2018 toimipisteet muuttivat yhteisiin tiloihin Viitaniemeen. Lukio on nimetty Wolmar Schildtin mukaan. Nimen tavoitteena on, ettei se ohjaa ajattelemaan vain tyttö- tai poikakoulua. Schildtin lukio on yksi viidestätoista Suomen Olympiakomitean hyväksymästä valtakunnallisesta urheilulukiosta. Lukion urheilulinjalla opiskelee noin 150 opiskelijaa. Lukiossa toimii myös musiikkilinja sekä matemaattis-luonnontieteellinen polku (Luma). Schildtin lukiosta osallistuu vuosittain satoja opiskelijoita erilaisiin kansainvälisiin vaihtoihin, tiedekouluihin ja muihin aktiviteetteihin. Lukiolla on eurooppalainen yhteistyöverkosto ja kumppanuuskouluja muun muassa Yhdysvalloissa ja Australiassa. Suomen ensimmäinen suomenkielinen tyttökoulu toimi Voionmaan kampuksen paikalla vuosina 1952–1973, jolloin koulun nimi oli Jyväskylän tyttölyseo (aluksi Yksityisten Tyttökoulu Jyväskylässä). Schildtin lukio on ollut osa Gradia-lukioita 1.1.2018 alkaen. ==Lähteet== ==Aiheesta muualla== *Gradian toimipisteet ja kartat *Schildtin lukio Luokka:Jyväskylän lukiot Luokka:Gradia Luokka:Nisula
Räjäyttäjät

__NOTOC__ Räjäyttäjät on kolmihenkinen rockyhtye, joka on toiminut vuodesta 2011. Yhtyeen jäsenet ovat Alex Reed, Jukka Nousiainen ja Mikko Siltanen. Kukin heistä tekee kappaleita yhtyeelle ja toimii myös solisteina. Yhtye perustettiin kun Nousiaisen oululainen ystävä oli udellut paikallista yhtyettä Jyväskylän Ilokivessä järjestettävälle keikalle. Ensimmäistä esitystä oli katsomassa kuusi ihmistä, joista puolet oli tapahtuman muissa yhtyeissä soittaneita henkilöitä.Sittemmin Räjäyttäjät on esiintynyt säännöllisesti klubeilla ja festivaaleilla. Yhtye on tehnyt useita albumeita ja muita julkaisuja, viimeisimpänä vuoden 2022 10” Kesäaika-EP. Yhtye on todennäköisesti lainannut nimensä toimittajan kysyttyä Cisse Häkkiseltä Hurriganesin vuoden 1988 juhannuksen paluukeikasta, johon Häkkinen oli todennut ”Me räjäytetään!” Kyseinen kohta tästä haastattelusta on kuultavissa myös yhtyeen kappaleella ”Me räjäytetään”. == Jäsenet == * Jukka Nousiainen – laulu, kitara * Mikko ”Rock” Siltanen – basso * Alex Reed – rummut == Diskografia == === Studioalbumit === * * * * * * * * Maxit ja Minit (2019, Räjä Records - Ektro Records) * III (2019, Räjä Records - Ektro Records) * Kesäaika (2022, Räjä Records) === EP:t === * * === Split-albumit === * === Singlet === * * == Lähteet == == Aiheesta muualla == * Discogs Luokka:Suomalaiset rockyhtyeet Luokka:Suomalaiset garage rock -yhtyeet Luokka:Jyväskylän musiikki
Merivartiomuseo

Merivartiomuseo on suomalainen museo, joka tutkii, tallentaa, säilyttää ja esittää Rajavartiolaitoksen ja sitä edeltäneen Merivartiolaitoksen merellisiin toimintoihin liittyvää aineellista ja henkistä kulttuuriperintöä. Kymenlaakson museoon kuuluva Merivartiomuseo toimii Kotkassa Merikeskus Vellamossa. Kotkan kaupungin ja Rajavartiolaitoksen yhteistyönä ylläpidettävän Merivartiomuseon tehtävänä on kertoa merivartioinnin menneisyydestä ja nykyhetkestä. Museolla on sekä pysyviä että vaihtuvia näyttelyitä, joiden perustana ovat museon omat esine- ja arkistokokoelmat. Merivartiomuseon näyttely käsittää 400 neliömetriä Vellamon keskellä sijaitsevasta Venehallista. Merivartiomuseon kokoelmaan kuuluu viisi museoitua merivartioalusta. Näistä suurimmat ovat vartiomoottorivene VMV 11 (1935) ja Koskelo-luokan rannikkovartiolaiva Telkkä (1958). Uiviin museoaluksiin kuuluvat partiovene PV 210 (1984), apuvene AV 5104 (1937) ja rannikkovartiovene RV 125 (1961). == Lähteet == Luokka:Suomen museot Luokka:Kotkan nähtävyydet
Mummokeikka

Mummokeikka on Teemu Bergmanin punk rock -yhtye Vaasankatu SS:n EP-levy, joka julkaistiin huhtikuussa 2010. Siitä julkaistiin 500:n kappaleen 7" vinyylipainos. Musiikkilehti Rumba valitsi EP:n kappaleen ”Hesari Blues” kierroksen 5/2010 parhaaksi singleksi. == Kappaleet == ;A-puoli # # ;B-puoli # * # == Lähteet == == Aiheesta muualla == * Discogs Luokka:Suomalaiset punkalbumit Luokka:Vuoden 2010 EP:t
Shanghain elokuvajuhlat

Shanghain elokuvajuhlat (, , lyhennys SIFF) on kansainvälinen elokuva-alan tapahtuma, joka järjestetään Kiinan Shanghaissa vuosittain kesäkuussa. Se on Tokion elokuvajuhlien ohella Aasian suurimpiin kuuluva filmifestivaali. Ensimmäisen kerran tapahtuma järjestettiin vuonna 1993. ==Palkintoja== Arvostetuin Shanghain elokuvajuhlien palkinnoista on parhaan elokuvan Jin Jue -palkinto. Kaikkiaan Jin Jue (, Kultainen pikari) jaetaan ainakin kymmenessä sarjassa (2018), ja kategorioina ovat: * Paras elokuva * Juryn palkinto (Jury Grand Prix) * Paras naisnäyttelijä * Paras miesnäyttelijä * Paras ohjaaja * Paras käsikirjoitus * Paras kuvaus * Poikkeuksellinen taiteellinen saavutus * Paras dokumenttielokuva * Paras animaatioelokuva Lisäksi elokuvajuhlilla myönnetään useita muita palkintoja. ===Palkittuja suomalaisia=== Suomalaisista Shanghain elokuvajuhlilla on palkittu vuonna 2004 Esa Illi parhaan käsikirjoittajan palkinnolla elokuvasta Broidit. Myös elokuvan kuvaajat palkittiin. Vuonna 2015 Krista Kosonen sai parhaan naisnäyttelijän palkinnon pääroolistaan elokuvassa Kätilö. Vuonna 2016 Antti J. Jokiselle annettiin parhaan ohjaajan palkinto elokuvasta Pahan kukat. == Lähteet == == Aiheesta muualla == * Virallinen sivusto Luokka:Elokuvajuhlat Elokuvajuhlat Luokka:Kiinan tapahtumat
Teddy Picker

Teddy Picker on englantilaisen indie rock -yhtye Arctic Monkeysin kappale. Se julkaistiin kolmantena singlenä yhtyeen toiselta albumilta Favourite Worst Nightmare, nousten Britannian singlelistan sijalle 20 joulukuussa 2007. == Musiikkivideo == Roman Coppolan ohjaama musiikkivideo kuvattiin kokonaan yhden päivän aikana. Siinä yhtye esittää kappaleen RAK -studiolla, Lontoossa ja kävelee paikalliseen pubiin. Musiikkivideo voitti parhaan videon palkinnon vuoden 2008 NME Awardsissa. == Kappaleet == # # # # == Lähteet == Luokka:Vuoden 2007 kappaleet Luokka:Arctic Monkeysin kappaleet
Mä haluun kamaa

__NOTOC__ Mä haluun kamaa on helsinkiläisen punk rock -yhtye Vaasankatu SS:n single, joka julkaistiin alkuvuodesta 2010. Siitä julkaistiin rajoitettu 500:n kappaleen 7" vinyylipainos. == Kappaleet == ;A-puoli # ;B-puoli # == Kokoonpano == * Teemu Bergman – laulu, miksaaja * Markku Nykänen – äänittäjä, miksaaja * Jesse K. – valokuvat * Aiju S. – logo == Aiheesta muualla == * Discogs Luokka:Vuoden 2010 kappaleet Luokka:Suomalaiset punkkappaleet
Nummelan Jumalansynnyttäjän Neitseen Marian syntymän rukoushuone

Nummelan Jumalansynnyttäjän Neitseen Marian syntymän rukoushuone eli Nummelan ortodoksinen rukoushuone on Vihdin Nummelassa sijaitseva Suomen ortodoksisen kirkon rukoushuone. Rukoushuoneen rakentamiseksi perustettiin vuonna 1997 Vihdin-Nummelan Ortodoksit ry, joka vastasi rakentamisesta ja ylläpitää rukoushuonetta. Rukoushuone valmistui 2015, ja Helsingin metropoliitta Ambrosius siunasi sen käyttöön Halvaantuneen sunnuntaina 26. huhtikuuta 2015. Yhdistyksen ja Helsingin ortodoksisen seurakunnan tekemän sopimuksen mukaan seurakunta avustaa rukoushuoneen toimintaa viisi vuotta ==Lähteet== ==Aiheesta muualla== Luokka:Suomen ortodoksiset kirkkorakennukset Luokka:Nummela Luokka:Vihdin kirkkorakennukset Luokka:Suomen rukoushuoneet
Lyydiläisten lippu

Lyydiläisten lippu on lyydiläisten ja heidän kulttuuriaan ja kieltään tukevan Lyydiläisen Seuran käyttämä virallinen tunnus. Lippu on otettu käyttöön vuonna 1995 ja sen on suunnitellut Miikul Pahomov. Lyydiläiset ovat pieni Venäjän Karjalassa – lähinnä Petroskoin läheisyydessä ja Äänisen rannoilla – elävä itämerensuomalainen kansa, joka kamppailee kulttuurinsa ja kielensä eheyttämisen puolesta. Lipun pohjalta on suunniteltu myös Kuujärven – joka on osa keskeistä lyydiläisaluetta, Lyydinmaata – lippu ja vaakuna. Kuujärven viralliset tunnukset on otettu käyttöön 24. huhtikuuta 2013. Ne eroavat kuvassa olevasta lyydiläisten lipusta siten, että niihin on lisätty keihään läpäisemä kultainen lohikäärme Georgios Voittajan (Pyhä Yrjö) ikonista. Keskiaikainen Kuujärven puukirkko oli pyhitetty Georgios Voittajalle, kuten myös kunnan nykyinen vuonna 2005 vihitty kirkkorakennus. Kuujärven tunnukset luonnostellut työryhmä esittää, että tunnukset kuvaavat kuujärveläisten hengellistä perinnettä. Tunnukset on otettu Venäjän valtion viralliseen heraldiseen rekisteriin. == Lähteet == Luokka:Liput Luokka:Itämerensuomalaiset kansat Luokka:Pohjois-Venäjän etniset ryhmät
Achelousaurus

Achelousaurus on sukupuuttoon kuollut sarvinaamaisten dinosaurusten suku liitukauden lopulta, noin 75 miljoonaa vuotta sitten. Sen tunnusomainen sarvien asetelma koostui erikokoisista luisista kyhmyistä nenän ja silmien päällä. Achelousaurus oli läheistä sukua Pachyrhinosaurukselle, ja on mahdollista että ne edustavat yhtä ja samaa lajia. Achelousauruksen fossiileja on löydetty Montanassa, Yhdysvalloissa sijaitsevasta Two Medicines -muodostumasta. Achelousauruksesta on löydetty kolme kalloa ja lisäksi kallon osia. Sen lajinimi horneri tulee Achelousauruksen fossiilien löytäjän, paleontologi John R. Hornerin sukunimestä. Achelousauruksen pituus oli kuusi metriä ja paino kolme tonnia. Sen kallon pituus (sarvet mukaan lukien) oli noin puolitoista metriä. Achelousaurus on saanut nimensä löydetyn kuonosarven inspiroimana kreikkalaisen mytologian jokijumalan, Akheloosin mukaan. Tarun mukaan taistelussa Heraklesta vastaan Achelous menetti yhden sarvistaan, kun Herakles repi sen irti.http://www.prehistoric- wildlife.com/species/a/achelousaurus.html Achelousaurus esiintyy japanilaisessa animesarjassa Dinosaur King. == Lähteet == == Aiheesta muualla == *Achelousaurus dinosaur Luokka:Ceratopsidae
Shahnamedji

Shahnamedji oli Osmanien valtakunnassa ollut virka, joka annettiin aluksi sulttaaninsa saavutuksia eepoksen muotoon tallentaneelle hovirunoilijalle. 1600-luvun lopulla tehtävä siirtyi valtakunnan viralliselle historioitsijalle. Sana shahnamedji tulee persialaisesta eepoksesta Shahnama (”Kuninkaiden kirja”), jonka kirjoitti keskiajan persialainen runoilija Firdawsi. Shahnama sisältää 60 000 jaetta ja on näin pisin yhden kirjoittajan kirjoittama runoeepos. Shahnamedji voidaan kääntää ”Kuninkaiden kirjan runoilijaksi.” Ensimmäiset Osmanien valtakunnan shahnama-tyyliset eepokset kirjoitettiin sulttaani Mehmed II:n aikana. Myös 1500-luvun turkkilaiset kirjailijat kertovat shahnama-runoilijoista, jotka tallensivat tapahtumia Firdawsin tyyliin. Alkuun eepokset olivat satunnaisia tilaustöitä, mutta ajan kuluessa osmanisulttaanit tekivät hovirunoilijan virasta vakituisen. Vuonna 1601 annettu kuninkaallinen asetus nimitti shahnamedjiksi Hukmi Efendin, jonka tuli tallentaa ”voitot, sotaretket, taistelut ja sodat; ja lisäksi viralliset ja arkiset tapahtumat.” Asetuksessa määriteltiin myös tehtävän tärkeys ja shahnamedjin paikka hierarkiassa. Shahnamedjin alaisina työskennelleiden virkamiesten ja avuksi värvättyjen sekä käsityöläisten tuli osoittaa hänelle ehdotonta kuuliaisuutta. 1600-luvun loppupuolella virka siirtyi valtakunnan viralliselle historioitsijalle. Nämä uudet historioitsijat noudattivat aiempien vuosisatojen suurina historioitsijoina tunnettujen turkkilaiskirjoittajien tyyliä ja luopuivat runomittaisista eepoksista, joiden arvo historiallisena todistusaineistona on yleensä vähäinen. Mustafa Naima, jota pidetään yhtenä merkittävimmistä osmanihistorioitsijoista, oli yksi ensimmäisistä virallisista historioitsijoista. ==Lähteet== Luokka:Osmanien valtakunnan kulttuuri
Helmiäiskalat

HelmiäiskalatIMP hirviökortit Syvyyden saalistajat nro 1 (Argyropelecus) on sukasuukalojen suku. == Ulkonäkö == Helmiäiskalat ovat pienikokoisia, alle 10 cm:n pituisia kaloja. Niiden ruumis on korkea ja litteä, sekä vatsa tyhjänä teräväreunainen, minkä vuoksi ne muistuttavat kirvestä sivulta katsottuna. Tyypillisiä piirteitä ovat suuret silmät ja kookas suu sekä pään ja vatsan luminoivat valoelimet. Helmiäiskalojen suuret pyöreät ylöspäinsuuntautuneet silmät keräävät kaiken mahdollisen valon pimeästä merestä. Myös helmiäiskalojen suuri suu on suuntautunut ylöspäin. Kalan vatsan valo sulautuu ylhäältä tulevaan valoon joten alapuolella olevat pedot eivät huomaa helmiäiskalaa. IMP hirviökortit Syvyyden saalistajat nro 1 ==Levinneisyys ja elintavat== Helmiäiskaloja tavataan yleensä viileissä valtamerissä jopa kilometrin syvyteen asti. Helmiäiskalat nousevat yöllä lähemmäs pintaa saaliseläinten perässä. Ne syövät eläinplanktonia sekä pieniä äyriäisiä ja kaloja.IMP hirviökortit Syvyyden saalistajat nro 1 == Lajit == Helmiäiskalojen sukuun kuuluu 7 lajia: * Argyropelecus gigas * A. lychnus * A. olfersii * A. sladeni * Atlantinhelmiäiskala (A. aculeatus) * Helmiäiskala (A. affinis) * Hopeahelmiäiskala (A. hemigymnus) Vanhimmat helmiäiskalojen fossiiliset jäänteet on ajoitettu keski-myöhäiselle eoseenikaudelle, noin 40 miljoonaa vuotta sitten.Sepkoski, Jack (2002): Argyropelecus. In: A compendium of fossil marine animal genera. Bulletin of American Paleontology 364: 560. HTML database excerpt ==Lähteet== Luokka:Sukasuukalat
Kuolemanvirta

Kuolemanvirta on suomalaisen Mustan kuun lapset -yhtyeen vuonna 2016 julkaisema EP-levy. Levy julkaistiin digitaalisena iTunesissa, Spotifyssa sekä YouTubessa. == Kappaleet == # # # # == Aiheesta muualla == * * == Lähteet == Luokka:Vuoden 2016 EP:t Luokka:Mustan kuun lapsien albumit
When the Sun Goes Down

When the Sun Goes Down on englantilaisen indie rock -yhtye Arctic Monkeysin kappale. Se julkaistiin toisena singlenä yhtyeen debyyttialbumilta Whatever People Say I Am, That's What I'm Not. Julkaisun myötä kappale nousi Britannian singlelistan kärkeen. Kappaleen nimi oli alun perin ”Scummy”. Se kertoo prostituutiosta Neepsendin alueella Sheffieldissä. ==Kappaleen sisältö== Kappale kertoo prostituoidusta naisesta. ”Scummy man” on mies, joka on mahdollisesti naisen parittaja tai asiakas, joka on ostamassa seksiä. Viittaus The Police -yhtyeen Roxanne-kappaleeseen. Nainen on selvästi alipukeutunut kylmässä yössä, kun mies saapuu autolla. Laulaja ilmaisee pettymyksensä naista kohtaan, joka on ryhtynyt prostituoiduksi. == Musiikkivideo == Paul Fraserin ohjaama musiikkivideo esitettiin ensimmäistä kertaa 21. joulukuuta 2005 MTV2-kanavalla (myöh. MTV Rocks). Pääosia videossa esittävät Lauren Socha ja Stephen Graham. == Kappaleet == ===CD-julkaisu=== # # # ===7 tuuman LP=== # # == Lähteet == Luokka:Vuoden 2006 kappaleet Luokka:Arctic Monkeysin kappaleet
Heksabromisyklododekaani

Heksabromisyklododekaani eli HBCD (C12H18Br6) on bromattuihin sykloalkaaneihin kuuluva orgaaninen yhdiste. Aiemmin sitä on käytetty runsaasti polymeerien palonsuoja-aineena, mutta sen käyttö kiellettiin vuonna 2013 osana Tukholman sopimusta. == Ominaisuudet == Huoneenlämpötilassa heksabromisyklododekaani on valkoista kiteistä ainetta. Se on veteen liukenematonta ja liukenee muun muassa asetoniin, kloorattuihin liuottimiin ja aromaattisiin liuottimiin. Heksabromisyklododekaanilla on useita eri stereoisomeereja. Näistä yleisin on niin kutsuttu γ-isomeeri (79-95 %, CAS 134237-52-8), ja α-isomeeri (10-13 %, CAS 134237-50-6) ja β-isomeeri (1-12 %, CAS 134237-51-7) muodostavat lopun. Eri isomeerien sulamispisteet poikkeavat toisistaan.Arthur G. Mack: Flame Retardants, Halogenated, Kirk-Othmer Encyclopedia of Chemical Technology, John Wiley & Sons, New York, 2004. Viitattu 22.6.2016 Yhdisteen paloaestävä vaikutus perustuu siihen, että heksabromisyklododekaanin kuumentuessa se hajoaa muodostaen vetybromidia, joka toimii palon etenemiseen tarvittavien radikaalien sammuttajana.Heinz Weber, Isidoor De Grave, Eckhard Röhrl & Volker Alstädt: Foamed Plastics, Ullmann's Encyclopedia of Industrial Chemistry, John Wiley & Sons, New York, 2016. Viitattu 22.6.2016 == Valmistus ja käyttö == Heksabromisyklododekaania valmistetaan syklododekatrieenin ja bromin välisellä reaktiolla. Heksabromisyklododekaania on käytetty polymeerien palonsuoja- aineena muun muassa polystyreenieristeissä, kankaissa, huonekalujen pehmusteissa ja elektroniikkalaitteissa. Vuonna 2003 yhdistettä käytettiin noin 22 000 tonnia. Se lisättiin Tukholman sopimuksen alaisiin yhdisteisiin vuonna 2013, mikä rajoitti sen käyttöä. Eristeisiin sitä voi käyttää korkeintaan vuoteen 2023 asti ja muu käyttö on kiellettyä. Heksabromisyklododekaani kiellettiin, koska se kertyy ravintoketjussa ja on erittäin hitaasti biohajoava. Yhdisteellä saattaa olla lisääntymiselle haitallisia vaikutuksia ja se vaikuttaa muun muassa kilpirauhashormonien ja lipidien aineenvaihduntaan. == Lähteet == Luokka:Sykloalkaanit Luokka:Organohalidit Luokka:Bromiyhdisteet
Brothers (albumi)

__NOTOC__ Brothers on The Black Keysin kuudes studioalbumi, joka julkaistiin 18. toukokuuta 2010. == Kappaleet == Kaikki kappaleet kirjoittanut Dan Auerbach ja Patrick Carney, ellei toisin mainita. # # # # # # # # # # # # # # # # # == Kokoonpano == === Yhtye === * Dan Auerbach – sähkökitara, laulu, äänisuunnittelu, jne * Patrick Carney – rummut, lyömäsoittimet, jne === Tuotanto === * Michael Carney – kannen suunnittelu * John Peets – valokuvaus * Kennie Takahashi – äänisuunnittelu * Mark Neill – äänisuunnittelu * Tchad Blake – masterointi == Arvostelut == * AllMusic: AllMusic review * The Guardian: The Guardian: Album review * Rolling Stone: Rolling Stone: Album review * Soundi: THE BLACK KEYS: Brothers Viitattu 1.6.2022. == Lähteet == == Aiheesta muualla == * Brothers discogs.com -sivustolla Luokka:Vuoden 2010 albumit Luokka:The Black Keysin albumit
Matt Helders

Matthew ”Matt” Helders (s. 7. toukokuuta 1986 Sheffield) on brittiläinen muusikko, joka tunnetaan parhaiten indie rock -yhtye Arctic Monkeysin rumpalina. Vuonna 2015 Helders aloitti yhteistyön Iggy Popin, Josh Hommen ja Dean Fertitan kanssa. Hän oli mukana soittamassa Iggyn julkaisulla Post Pop Depression (2016). == Diskografia == === Arctic Monkeys === ;Albumit * * * * * * * === Soolo === ;Albumit * ;Singlet * ”Dreamer” (2008) ==Lähteet== Luokka:Brittiläiset rumpalit Luokka:Vuonna 1986 syntyneet Luokka:Elävät henkilöt
Juho Karttunen

Juho Karttunen (24. kesäkuuta 1895 Liperi – 4. syyskuuta 1979) oli suomalainen kuvataiteilija.Suomen Kuvataiteilijamatrikkeli : Juho Karttunen Karttunen opiskeli Suomen Taideyhdistyksen piirustuskoulussa 1926–1930 ja sitä ennen Taideteollisessa keskuskoulussa 1924–1926. Hän osallistui Suomen Taiteilijain näyttelyyn 1947. == Teoksia == * Kiekko-ottelu kylätiellä. KK:n toimitalo, Helsinki 1935–1945 == Lähteet == == Aiheesta muualla == * Suomalaisen kuvataiteen bibliografia : Juho Karttunen Luokka:Suomalaiset taidemaalarit Luokka:Vuonna 1895 syntyneet Luokka:Vuonna 1979 kuolleet
Vilho Musta

Vilho (Ville) Musta, sukunimi aik. Mykkänen (17. tammikuuta 1886 Kuopio – 6. maaliskuuta 1932) oli suomalainen taidemaalari.Suomen Kuvataiteilijamatrikkeli : Vilho Musta Musta opiskeli Suomen Taideyhdistyksen piirustuskoulussa 1903–1906 ja sitä ennen Taideteollisessa keskuskoulussa 1902–1903. Hän työskenteli myös ammatti- ja koristemaalarina. == Lähteet == == Aiheesta muualla == * Suomalaisen kuvataiteen bibliografia : Ville Musta Luokka:Suomalaiset taidemaalarit Luokka:Vuonna 1886 syntyneet Luokka:Vuonna 1932 kuolleet
Oskari Janatuinen

Oskari Jaakko Janatuinen (17. syyskuuta 1887 Helsinki – 10. helmikuuta 1945) oli suomalainen kuvanveistäjä.Suomen Kuvataiteilijamatrikkeli : Oskari Janatuinen Janatuinen opiskeli Taideteollisessa keskuskoulussa 1906–1907 ja 1909–1911. Hän osallistui Suomen Taiteilijain näyttelyihin vuosina 1913 ja 1943 välillä. Janatuinen työskenteli kivenhakkaajana 1901–1905. Hän oli sitten Suomen Kiviteollisuus Oy:n palveluksessa muovailijana ja kuvanveistäjänä 1906–1914 ja vuodesta 1914 alkaen hän omisti oman kiviveistämön. == Teoksia == * Enkeli ja ruusuja : kipsireliefi. Mikael Agricolan kirkko, Helsinki 1923 Enkeliaihe seurakuntien taideteoksissa 1, s. 13 == Lähteet == == Aiheesta muualla == * Suomalaisen kuvataiteen bibliografia : Oskari Janatuinen Luokka:Suomalaiset kuvanveistäjät Luokka:Vuonna 1887 syntyneet Luokka:Vuonna 1945 kuolleet
Uuno Soldan

__NOTOC__ Uuno (Uno) Konstantin Soldan (9. heinäkuuta 1883 Viipuri – 21. helmikuuta 1954 Loimaa) oli suomalainen taidemaalari.Suomen Kuvataiteilijamatrikkeli : Uuno Soldan Soldan opiskeli Suomen Taideyhdistyksen piirustuskoulussa 1907–1908 ja 1909. Hän osallistui Suomen Taiteilijain näyttelyihin vuosina 1911, 1915 ja 1921 sekä Suomen taideyhdistyksen näyttelyihin 1914 ja 1915. Soldan teki opintomatkan Saksaan 1922 ja hän teki myös maalauksia oleskellessaan Piestanyn kylpylässä Tšekkoslovakiassa vuonna 1931. Soldan asui suurimman osan elämäänsä Loimaalla ja hän vietti kesät Karkun seudulla. Soldan maalasi pääasiassa maisemakuvia sekä Loimaalta että Karkun seudulta.Loimaan Taidemuseo : Loimaalaisia maalareita, graafikkoja ja kuvanveistäjiä : Soldan, Uuno (1883 – 1954) == Teoksia == * Virttaan myllylähde : öljymaalaus * Se talvinen tarina : öljymaalaus. Museovirasto : Kuukauden esine - Joulukuu 2011 : Se talvinen tarina - Uuno Soldanin maalaus * Järvimaisema : öljymaalaus. == Kirjallisuutta == * Juhani Heinonen; Brita Löflund ym. : Soldan : taidemaalari Uuno Soldanin elämä Loimaalla. Ooli, Loimaa 1999 == Lähteet == == Aiheesta muualla == * Suomalaisen kuvataiteen bibliografia : Uuno Soldan Luokka:Suomalaiset taidemaalarit Luokka:Vuonna 1883 syntyneet Luokka:Vuonna 1954 kuolleet
Nick O’Malley

Nicholas ”Nick” O’Malley (s. 5. heinäkuuta 1985 Sheffield) on brittiläinen muusikko, joka tunnetaan parhaiten indie rock -yhtye Arctic Monkeysin basistina. ==Biografia== ===Uran alku=== O’Malley on kertonut aloittaneensa basson soiton 16-vuotiaana, sen jälkeen kun hänen isänsä torjui hänen aikomuksensa soittaa rumpuja ja kitaraa. Ennen Arctic Monkeysiin liittymistä hän soitti bassoa paikallisessa garage rock -yhtye The Dodgemsissa. ===Arctic Monkeys=== O’Malley valittiin yhtyeeseen väliaikaisena korvaajana Andy Nicholsonille, yhtyeen alkuperäiselle basistille, joka ilmoitti ettei voi osallistua Pohjois-Amerikan kiertueelle toukokuussa 2006. O’Malley kertoi oppineensa yhtyeen debyyttialbumin kaikki kappaleet kahdessa päivässä. Hän esiintyi ensimmäisen kerran yhtyeen äänitteessä singlellä "Leave Before the Lights Come On". O’Malley teki ensimmäisen live-esiintymisen yhtyeen kanssa 25. toukokuuta 2006, kun yhtye esitti salaisen keikan Old Blue Last -pubissa Lontoossa. 120-paikkainen pubi nähtiin hyvänä ”testinä” O’Malleylle ennen yhtyeen ensimmäistä Pohjois-Amerikan live-esiintymistä Vancouverissa 20 000 katsojan edessä. Vaikka Nicholsonin odotettiin palaavan yhtyeeseen, yhtye ilmoitti, että O’Malley tulisi jatkossa olemaan vakituinen jäsen. Myöhemmin haastattelussa O’Malley kertoi, että koska hän oli tuntenut yhtyeen aiemmin, siihen liittyminen ”ei tuntunut ikinä isolta paineelta”. ==Lähteet== Luokka:Englantilaiset basistit Luokka:Vuonna 1985 syntyneet Luokka:Elävät henkilöt
A Little More

A Little More on suomalaisen Isac Elliotin 8. heinäkuuta 2016 julkaistu kuuden kappaleen EP. Kappaleet on äänitetty Los Angelesissa, New Yorkissa ja Helsingissä. EP:n ensimmäinen single ”Worth Something” julkaistiin 8. huhtikuuta 2016. Toinen single ”What About Me” julkaistiin 23. toukokuuta 2016, ja Isac Elliot esitti sen samana päivänä yhdysvaltalaisessa The Today Show’ssa. == Kappaleet == == Lähteet == Luokka:Vuoden 2016 EP:t Luokka:Suomalaiset popalbumit
Juho Kautto (s. 1971)

Juho Heikki Kautto (s. 23. heinäkuuta 1971 Äänekoski) on suomalainen Vasemmistoliiton kansanedustaja Äänekoskelta. Kautto on ammatiltaan puutarhuri. Hän on työskennellyt myös työehtosihteerinä. Kautto on Vasemmistoliiton eduskuntaryhmän ensimmäinen varapuheenjohtaja ja oli aikaisemmin Vasemmistoliiton ensimmäinen varapuheenjohtaja. Kautto on suorittanut paperiprosessinhoitajan (1989) ja puutarhurin (2014) ammatilliset tutkinnot. Varusmiespalveluksen Kautto suoritti Pohjan prikaatissa Oulussa vuosina 1989–1990. Varusmieskoulutukseltaan Kautto on lääkintämies. Kautto on työskennellyt Paperiliiton työehtosihteerinä vuodesta 2004. Ennen Paperiliiton palvelukseen siirtymistä Kautto työskenteli paperiteollisuudessa paperiprosessinhoitajana Äänekosken kartonkitehtaalla vuosina 1992–2004 ja sitä ennen myös Varkaudessa, Uimaharjussa sekä Imatralla. Äänekosken kartonkitehtaalla työskennellessään Kautto toimi myös osaston luottamusmiehen tehtävässä. == Poliittinen ura == Kautto on ollut vasemmistoliiton ehdokkaana Keski-Suomen vaalipiirissä eduskuntavaaleissa vuosina 2011 ja 2015. Vuoden 2011 eduskuntavaaleissa Kautto sai vasemmistoliiton ehdokaslistalla 2 112 ääntä ja tuli valituksi varakansanedustajaksi, kun Eila Tiainen valittiin Keski-Suomesta vasemmistoliiton kansanedustajaksi. Vuoden 2015 eduskuntavaaleissa Kautto sai 2 368 ääntä, ollen jälleen toinen Eila Tiaisen jälkeen vasemmistoliiton listalla, mutta vasemmistoliitto menetti vaaleissa ainoan kansanedustajan paikkansa Keski-Suomesta. Vuoden 2019 eduskuntavaaleissa Kautto valittiin kansanedustajaksi 3 866 äänellä. Kesäkuussa 2022 Kautto ilmoitti, ettei aio asettua ehdolle vuoden 2023 eduskuntavaaleissa. Hän perusteli päätöstään muun muassa poliittisen ilmapiirin koventumisella ja näkemyseroilla puolueensa kunnallisjärjestön kanssa. Vasemmistoliittoon Kautto liittyi vuonna 1999. Hänet on valittu vasemmistoliiton ehdokaslistalta Äänekosken kaupunginvaltuustoon vuoden 2000 kunnallisvaaleissa. Hän erosi kaupunginvaltuuston jäsenyydestä paikkakunnalta muuton vuoksi vuonna 2004 siirryttyään työehtosihteeriksi Paperiliiton palvelukseen Helsinkiin ja muutettuaan Järvenpäähän. Vasemmistoliiton toiseksi varapuheenjohtajaksi Kautto valittiin vasemmistoliiton kahdeksannessa puoluekokouksessa Oulussa 11.6.2016. Huhtikuussa 2021 Kautto luopui Äänekosken kaupunginvaltuuston puheenjohtajan tehtävästä. Edeltävällä viikolla hän oli nauttinut alkoholia kaupunginvaltuuston kokouksessa ja käyttäytynyt sekavasti. === Vaalimenestys === {| class="prettytable" Eduskuntavaalit Eduskuntavaalit Eduskuntavaalit Eduskuntavaalit Eduskuntavaalit Vuosi Vaalipiiri Äänet Tulos 2011 Keski-Suomi 2 112 varalla 2015 Keski-Suomi 2 368 ei valittu 2019 Keski- Suomi 3 866 valittu Kuntavaalit Kuntavaalit Kuntavaalit Kuntavaalit Kuntavaalit Vuosi Kunta Äänet Tulos 2017 Äänekoski 521 valittu 2021 Äänekoski 336 valittu == Yksityiselämä == Kautolla on kaksi aikuista tytärtä. == Lähteet == Luokka:Kansanedustajat Luokka:Vasemmistoliiton poliitikot Luokka:Äänekosken kaupunginvaltuutetut Luokka:Keski-Suomen vaalipiiri Luokka:Vuonna 1971 syntyneet Luokka:Elävät henkilöt
Nestor Linnanen

Juho Nestor Linnanen (27. huhtikuuta 1873 – 3. tammikuuta 1955) oli suomalainen muurari, joka vuoden 1918 sisällissodan aikana toimi Lahden punakaartin ylipäällikkönä. Hänet valittiin tehtävään sodan alettua 27. tammikuuta, kun Lahden Työväen Järjestyskaarti järjestäytyi Hennalan varuskunnassa ns. Lahden Rykmentiksi. Sodan jälkeen Linnanen vangittiin ja myöhemmin valtiorikosoikeus tuomitsi hänet elinkautiseen vankeusrangaistukseen. Linnanen kuului niihin punaisten johtajiin, joita tammikuussa 1920 voimaan tullut yleinen armahdus ei koskenut. == Lähteet == Luokka:Suomen sisällissodan punaiset Luokka:Vuonna 1873 syntyneet Luokka:Vuonna 1955 kuolleet
Kautto

Kautto on suomalainen sukunimi, joka on muun muassa seuraavilla henkilöillä: * Ari Kautto (s. 1974), kyykänpelaaja * Hanne Kautto, toimittaja, YleX:n ohjelmapäällikkö * Helli Kautto (myöh. Okko, s. 1931), kiekonheittäjä ja kuulantyöntäjä * Hugo Ilmari Kautto (1885–1918), kansanvaltuuskunnan edustajana Lahden pormestari 1918 * Jani Kautto (s. 1989), jääkiekkomaalivahti * Juho Kautto (1865–1942), SDP:n kansanedustaja * Juho Kautto (s. 1971), työehtosihteeri ja vasemmistoliittolainen poliitikko ja kansanedustaja * Jussi Kautto (s. 1942), arkkitehti * Kalle Kautto (s. 1981), futsalpelaaja * Kiira Kautto (s. 2005), pesäpalloilija * Matti Kautto (s. 1951), rakennusarkkitehti, kommunistipoliitikko ja kansanedustaja (SKDL, Deva) * Mikko Kautto (s. 1965), Eläketurvakeskuksen toimitusjohtaja * Otso Kautto (s. 1962), kirjailija, ohjaaja ja teatterinjohtaja * Päivi Kautto-Niemi (s. 1952), iskelmälaulaja * Risto Kautto (vuodesta 1962 Kautto-Seinäjokinen, 1931–2012), kustannustoimittaja ja tietokirjailija * Tarja Kautto (s. 1949), sosiaalidemokraattinen poliitikko ja kansanedustaja * Vesa Kautto (s. 1936), filosofian tohtori, kirjastonjohtaja.
Suomen matelijat ja sammakkoeläimet

Suomen matelijat ja sammakkoeläimet on Antti Kolin kirjoittama kirja, jossa hän esittelee Suomessa esiintyviä vaihtolämpöisiä maaselkärankaisia eli herppejä, joita tutkii herpetologia. Kirja on ilmestynyt 2015, ja sen on kustantanut Metsäkustannus. Kuvat ovat pääosin Kolin. Kirja on saanut tukea Suomen tietokirjailijoilta, tiedonjulkistamisen neuvottelukunnalta, Tiedetoimittajilta ja Finnfotolta.Koli, nimiölehti. Kirjan alussa Koli esittelee vaihtolämpöisiä maaselkärankaisia yleisesti ja ihmisen suhdetta niihin. Sen jälkeen luodaan yleiskatsaus Suomen lajistoon, joka koostuu viidestä matelijasta, viidestä "vanhasta" sammakkolajista sekä neljästä hyvin suppealla alueella elävästä lajista. Koli on tietokirjailija ja luontokuvaaja, ja hän asuu Helsingin Vuosaaressa, jossa hän on pääasiassa lajeja kuvannut.Eero Honkanen Matelijat ja sammakot tutuiksi, Vuosaarilehti 12/2006 s. 5 ==Esitellyt lajit== * alppivesilisko * rupilisko * vesilisko * rupikonna * sammakko * viitasammakko * vihersammakot ;Matelijat * kyy * rantakäärme * kangaskäärme * vaskitsa * hietasisilisko * sisilisko ==Lähteet== Luokka:Suomalaiset biologian tietokirjat Luokka:Matelijat Luokka:Sammakkoeläimet Luokka:Vuoden 2015 kirjat
Koripallon alle 17-vuotiaiden maailmanmestaruuskilpailut 2016

Koripallon alle 17-vuotiaiden maailmanmestaruuskilpailut 2016 järjestettiin Espanjan Zaragozassa 23. kesäkuuta – 3. heinäkuuta 2016. Historian neljänteen U17-MM-turnaukseen osallistui 16 maata, muun muassa ensikertalainenhttp://yle.fi/urheilu/3-8230831 Suomi. Yhdysvallat jatkoi täydellistä 17-vuotiaiden ikäluokan maailmanmestaruussarjaansa voitettuaan loppuottelussa Turkin 96–56. Liettua voitti pronssiottelussa Espanjan 81–63.http://www.fiba.com/world/u17/2016/news/usa-win-fourth-fiba-u17-world- championship-title Sekä Turkin että Liettuan MM-mitali oli ensimmäinen tässä ikäluokassa. Turnauksen arvokkaimmaksi pelaajaksi valittiin Yhdysvaltain Collin Sexton. Korikuninkuuden voitti Bosnia ja Hertsegovinan Džanan Musa. Muut MM-turnauksen tähdistöviisikkoon valitut pelaajat olivat Yhdysvaltain Wendell Carter jr., Liettuan Arnas Velička ja Espanjan Sergi Martínez.http://www.fiba.com/world/u17/2016/news/sexton- takes-2016-fiba-u17-world-championship-mvp-honours-tops-all-star-five == Sijoitukset == # # # # # # # # # # # # Suomi # # # # == Lähteet == == Aiheesta muualla == * Virallinen turnaussivusto FIBA Luokka:Koripallon maajoukkuekilpailut Luokka:Zaragoza Luokka:Espanjan koripallo